Page:Welsh Medieval Law.djvu/150

 ateruyna. Os yrỽg tır ywlat athır eglỽys ỵ eglỽys ateruynha. Os yrỽg kytetıuedyon: bꝛeínt ateruynha. Os yrỽg tır kyfanhed athır dıffeıth: kynwarchadỽ ateruynha. adeıl ac ar- adỽy yỽ kyfanhed. an teruynha llys: maer a chyghellaỽꝛ bıeu dangos y theruyneu dꝛoſ- tı. Os eglỽys: bagyl ac euegyl. Neb auynho kyffroı haỽl am tır °ac ach ac etuyryt: kyffroet yn vn oꝛ deu naỽ vetdyd. ae naỽuetdyd racuyr ae naỽuetdyd meı. kanys kyt kyffroer yryỽ haỽl honno: ymaes o vn oꝛ dydyeu hynny: ny thyccya. neb aholho tır yn naỽuettyd racuyr: bꝛa ỽt ageıff o honaỽ kyn naỽuet meı. ac ony cheıff bꝛaỽt yna: holet yn naỽuetdyd meı elchỽyl oꝛ myn erlyn kyfreıth. ac odyna agoꝛet uyd kyfreıth ıdaỽ pan ymynho ybꝛe. Rı datanhud tır yſſyd: datanhud karr. adatanhud beıch. adatanhud eredıc. yneb y barner datanhud beıch ıdaỽ: trı dıeu atheır noſ goꝛffowys yn dıhaỽl ageıff. ac y ny trydydyd y dyry atteb. ac yny naỽuet- dyd barn. Y neb y barnher datanhud karr ıdaỽ: pump níeu aphymp nos goꝛffowyſ ageıff. ac yny pymhet dyd atteb. ac yny